SK Úradný vestník Európskej únie C 101/32

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2008/C 101/11)

XA číslo: XA 245/07

Členský štát: Slovinská republika

Región: Območje občine Polzela

Názov schémy štátnej pomoci alebo názov podniku prijímajúceho individuálnu štátnu pomoc: Pomoči za ohranjanje in razvoj kmetijstva in podeželja v občini Polzela za programsko obdobje 2007–2013

Právny základ: Pravilnik o dodeljevanju pomoči za ohranjanje in razvoj kmetijstva ter podeželja v občini Polzela za programsko obdobje 2007–2013

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

2007: 23 994 EUR

2008: 24 700 EUR

2009: 25 400 EUR

2010: 26 150 EUR

2011: 26 950 EUR

2012: 27 750 EUR

2013: 28 600 EUR

Maximálna intenzita pomoci:

1. Investície do poľnohospodárskych podnikov:

— do 50 % oprávnených nákladov v znevýhodnených oblastiach,

— do 40 % oprávnených nákladov v iných oblastiach,

— do 60 % oprávnených nákladov v znevýhodnených oblastiach alebo do 50 % oprávnených nákladov v iných oblastiach na investície v prípade, že investíciu realizuje mladý poľnohospodár do piatich rokov od založenia poľnohospodárskeho podniku.

Pomoc je určená na investície v oblasti renovácie poľnohospodárskych objektov a nákupu vybavenia určeného na poľnohospodársku výrobu a na investície do trvalých sadov a odvodňovania, zavlažovania a vylepšenia kvality pôdy a úpravy pastvín.

2. Zachovanie tradičnej krajiny a budov:

— na investície do nevýrobných objektov do 100 % skutočných nákladov,

— na investície do výrobného majetku do 60 % skutočných nákladov alebo 75 % v menej priaznivých oblastiach pod podmienkou, že investícia nebude mať za následok zvýšenie výroby v poľnohospodárskych podnikoch,

— dodatočná pomoc sa môže schváliť vo výške do 100 % na krytie mimoriadnych nákladov, ktoré vznikli použitím tradičných materiálov nutných na zachovanie historických hodnôt budovy.

3. Premiestnenie hospodárskych budov vo verejnom záujme:

— do 100 % skutočných nákladov, ak premiestnenie spočíva iba v demontáži, premiestnení a opätovnom postavení existujúcich zariadení,

— ak premiestnenie budov prinesie poľnohospodárovi prospech z modernejších zariadení, poľnohospodár sa musí na zvýšení hodnoty príslušnej budovy po premiestnení podieľať najmenej 50 % v menej priaznivých oblastiach a v ostatných oblastiach najmenej 60 %. Ak je príjemcom mladý poľnohospodár, tento príspevok predstavuje najmenej 55 % alebo 45 % v znevýhodnených oblastiach,

— ak má premiestnenie budovy za následok zvýšenie výrobnej kapacity, musí príspevok poľnohospodára predstavovať najmenej 60 % a v menej priaznivých oblastiach najmenej 50 % nákladov súvisiacich s takýmto zvýšením výrobnej kapacity. Ak je príjemcom mladý poľnohospodár, tento príspevok predstavuje najmenej 55 % alebo 45 % v znevýhodnených oblastiach.

4. Pomoc na platby poistného:

— výška spolufinancovania obce dopĺňa sumu spolufinancovania poistného zo štátneho rozpočtu do výšky 50 % oprávnených nákladov na poistné na poistenie zasiatych plodín a plodov a na poistenie zvierat v prípade ich úmrtia z dôvodu choroby.

5. Pomoc na preparcelovanie pozemku:

— do 100 % skutočne vzniknutých nákladov na právne a administratívne úkony.

6. Pomoc na podporu výroby kvalitných poľnohospodárskych výrobkov:

— do 100 % skutočne vzniknutých nákladov vo forme subvencovaných služieb a nesmie zahŕňať priame peňažné platby poľnohospodárskym výrobcom.

7. Udelenie technickej pomoci

— pomoc sa poskytuje do 100 % nákladov v oblasti vzdelávania, školenia poľnohospodárov, poradenských služieb vykonaných treťou stranou, organizácie fór, súťaží, výstav, trhov, publikácií, katalógov a internetových stránok. Pomoc sa poskytuje vo forme subvencovaných služieb a nesmie zahŕňať priame peňažné platby poľnohospodárskym výrobcom

Dátum implementácie: September 2007 (prípadne deň začatia platnosti predpisu)

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci: Podpora MSP

Názvy článkov nariadenia (ES) č. 1857/2006 a oprávnené výdavky: Kapitola II. návrhu predpisu o poskytovaní štátnej pomoci na ochranu a rozvoj poľnohospodárstva a vidieka v obci Polzela na programové obdobie 2007 – 2013 (Pravilnik o dodeljevanju pomoči za ohranjanje in razvoj kmetijstva podeželja v občini Polzela za programsko obdobje 2007-2013) zahŕňa také opatrenia, ktoré predstavujú štátnu pomoc v súlade s nasledovnými článkami nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16.12.2006, s. 3):

článok 4: Investície do poľnohospodárskych podnikov,

článok 5: Zachovanie tradičnej krajiny a budov,

článok 6: Premiestnenie hospodárskych budov vo verejnom záujme,

článok 12: Pomoc na platby poistného,

článok 13: Pomoc na preparcelovanie pozemku,

článok 14: Pomoc na podporu výroby kvalitných poľnohospodárskych výrobkov,

článok 15: Udelenie technickej pomoci v poľnohospodárskom sektore

Príslušné odvetvia hospodárstva: Poľnohospodárstvo

Názov a adresa orgánu poskytujúceho pomoc:

Občina Polzela Polzela 8 SLO-3313 Polzela

Internetová stránka: http://www.uradni-list.si/1/ulonline.jsp?urlid=200781&dhid=91480

Ďalšie informácie:: Pomoc na platby poistného na poistenie zasiatych plodín a plodov zahŕňa nasledujúce nepriaznivé poveternostné udalosti, ktoré možno prirovnať k prírodným katastrofám: jarné vymrznutie, krupobitie, úder blesku, požiar, ktorý je následkom úderu blesku, víchrica a záplavy.

V predpisoch obce sú splnené požiadavky nariadenia (ES) č. 1857/2006 týkajúce sa opatrení, ktoré bude vykonávať obec, a ustanovenia všeobecných predpisov (postup pred poskytnutím pomoci, kumulácia, transparentnosť a kontrola pomoci)

Ljubo ŽNIDAR

starosta

Číslo XA: XA 246/07

Členský štát: Holandsko

Región: Provincie Gelderland

Názov schémy štátnej pomoci: Subsidieregeling vitaal Gelderland 2007, onderdelen: Losse Kavelruil, Investeringen in landbouwbedrijven (bedrijfsmodernisering), Bedrijfsadvisering

Právny základ: Artikel 11, derde lid, van de Wet Inrichting landelijk gebied.

Subsidieregeling vitaal Gelderland 2007 en het Provinciaal Meerjarenprogramma 2007-2013 Gelderland (PMJP), deel 3: het subsidiekader

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Maximálne 1 500 000 EUR ročne počas programového obdobia 2007 – 2013

Maximálna intenzita pomoci: Percento pomoci/suma pomoci na oblasť pomoci v rámci viacročného programu provincie (VPP) v rokoch 2007 – 2013 pre malé a stredné poľnohospodárske podniky, pokiaľ sa na ne vzťahujú tieto výnimky z oznamovacej povinnosti:

Článok 2.2.2.1. VPP: Investície malých a stredných poľnohospodárskych podnikov v oblasti inovácie a životného prostredia

Náklady oprávnené na pomoc sú náklady na montáž, kúpu alebo modernizáciu nehnuteľného majetku, kúpu nového strojového zariadenia a strojov vrátane počítačového softvéru a všeobecné náklady, okrem iného na služby architektov, inžinierov a poradenské služby.

Na pomoc sú oprávnené iba malé a stredné poľnohospodárske podniky vyvíjajúce činnosť v primárnej výrobe.

Článok 2.1.1.1. VPP: Dobrovoľná výmena parciel

Výška pomoci môže byť až 100 % nákladov na poplatky za notárske služby a poplatky na katastri, ktoré vznikli v súvislosti s výmenou daných plôch/parciel. Tieto náklady vznikajú organizáciám a orgánom, ktoré výmenu parciel realizujú, a preto sa pomoc poskytuje im. Poľnohospodári profitujú z tejto pomoci nepriamo, pretože každá výmena sa týka plôch malých a stredných podnikov vyvíjajúcich činnosť v primárnej výrobe.

Článok 2.2.2.2. VPP: Podnikové poradenstvo malým a stredným poľnohospodárskym podnikom

Na pomoc sú oprávnené iba malé a stredné poľnohospodárske podniky vyvíjajúce činnosť v primárnej výrobe. Pomoc sa poskytuje vo forme vecného plnenia, keďže sa vypláca jednotlivým poradenským službám. Nerealizujú sa priame platby primárnemu výrobcovi. Podniky sa vyberajú podľa objektívnych kritérií a náklady na poradenstvo nie sú oprávnené na pomoc, ak sa poradenské služby využívajú priebežne alebo pravidelne alebo náklady naň sú súčasťou bežných prevádzkových nákladov podniku

Dátum implementácie: Implementácia sa začne po zverejnení informácie v Úradnom vestníku EÚ

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci: Všeobecným cieľom oblasti poľnohospodárstva v rámci VPP je zabezpečiť životaschopnosť poľnohospodárstva, čo zahŕňa:

konkurencie schopné poľnohospodárstvo zamerané na budúcnosť ako motor ekonomiky vo vidieckych oblastiach,

ekologické a udržateľné poľnohospodárstvo, ktoré využíva pôdu, vodu, vzduch a iné prírodné zdroje udržateľným spôsobom a je hospodársky životaschopné.

Ciele súvisiace s jednotlivými článkami sa konkrétnejšie dajú opísať takto:

Článok 2.1.1.1. Dobrovoľná výmena parciel

Preparcelovaním pozemkov sa zlepšuje rozdelenie poľnohospodárskych plôch vo vidieckych oblastiach na účely, na ktoré sa tieto plochy v rámci regionálneho plánovania určili. Realizuje sa prevažne výmenou parciel, ktorá sa týmto článkom umožňuje.

Článok 2.2.2.1. Investície do poľnohospodárskych podnikov

Cieľom tohto článku je stimulovať investície na zlepšenie a modernizáciu podniku, aby sa zvýšila efektívnosť výroby, produkovali nové alebo lepšie výrobky, prípadne zlepšila kvalita a udržateľnosť výrobných postupov a výrobkov. Výsledkom bude konkurencieschopnejšie, trvalejšie a životaschopnejšie poľnohospodárstvo, to znamená poľnohospodárstvo, v ktorom je zabezpečený primeraný príjem a pracovné podmienky a sú dodržané podmienky spoločenského rámca [vzhľadom na životné prostredie, blaho a zdravie zvierat, hygienické požiadavky a (agro-)biodiverzitu].

Článok 2.2.2.2. Podnikové poradenstvo

Cieľom tohto článku je umožniť poľnohospodárom je využívať poradenské služby zamerané na budúcnosť vzhľadom na trvalý rozvoj podniku.

Príslušné odvetvia hospodárstva: Schéma platí pre malé a stredné poľnohospodárske podniky (so živočíšnou aj rastlinnou výrobou). Oprávnené sú len podniky zaoberajúce sa primárnou výrobou

Názov a adresa orgánu poskytujúceho pomoc:

Provincie Gelderland Dienst REW/EU Programmasecretariaat Postbus 9090 6800 GX Arnhem Nederland

Internetová stránka: www.gelderland.nl

projecten> projectprogramma's> platteland (ILG)> deel 3 PMJP, subsidiekaders 2e herziening

Ďalšie informácie: Pomoc malým a stredným poľnohospodárskym podnikom sa poskytuje na základe týchto článkov časti 3 VPP:

Článok 2.1.1.1. Dobrovoľná výmena parciel

Článok 2.2.2.1. Investície do poľnohospodárskych podnikov (modernizácia podnikov)

Článok 2.2.2.2. Podnikové poradenstvo

Žiadosti o pomoc môžu predkladať malé a stredné poľnohospodárske podniky, ktoré spĺňajú podmienky v článkoch 4, 13 alebo 15 ods. 2 písm. c) nariadenia (ES) č. 1857/2006.

Prípady, keď sú v rámci uvedených článkov na pomoc oprávnené aj iné poľnohospodárske podniky a/alebo subjekty, sa oznamujú Komisii osobitne v súlade s uplatniteľnými pravidlami [napr. nariadenie Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis, rámec Spoločenstva pre štátnu pomoc na výskum a rozvoj a nariadenie Komisie (ES) č. 68/2001 z 12. januára 2001 o uplatňovaní článkov 87 a 88 Zmluvy o ES na pomoc vzdelávaniu]

XA číslo: XA 247/07

Členský štát: Slovinská republika

Región: Območje občine Preddvor

Názov schémy štátnej pomoci alebo názov podniku prijímajúceho individuálnu štátnu pomoc: Podpore programom razvoja kmetijstva in podeželja v občini Preddvor 2007–2013

Právny základ: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini (II. Poglavje)

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku:

2007: 8 700 EUR

2008: 8 874 EUR

2009: 9 052 EUR

2010: 9 233 EUR

2011: 9 417 EUR

2012: 9 606 EUR

2013: 9 798 EUR

Maximálna intenzita pomoci:

1. Investície do poľnohospodárskych podnikov:

— do 50 % oprávnených nákladov v menej priaznivých oblastiach a do 40 % oprávnených nákladov na investície v iných oblastiach.

Pomoc je učená na investície v oblasti renovácie poľnohospodárskych objektov a nákupu vybavenia učeného na poľnohospodársku výrobu a na investície do trvalých sadov a odvodňovania, zavlažovania a vylepšenia kvality pôdy a úpravy pastvín.

2. Zachovanie tradičnej krajiny a budov:

— do 100 % oprávnených nákladov na investície do nevýrobných objektov,

— do 75 % skutočných nákladov na investície do výrobného majetku v znevýhodnených oblastiach a do 60 % v iných oblastiach pod podmienkou, že investícia nebude mať za následok zvýšenie výroby v poľnohospodárskych podnikoch v iných oblastiach.

3. Pomoc na platby poistného:

— výška spolufinancovania obce dopĺňa sumu spolufinancovania poistného zo štátneho rozpočtu do výšky 50 % oprávnených nákladov na poistné na poistenie zasiatych plodín a plodov a na poistenie zvierat v prípade ich úmrtia z dôvodu choroby.

4. Pomoc na preparcelovanie pozemkov:

— do 50 % oprávnených nákladov na právne a administratívne úkony.

5. Technická pomoc v odvetví poľnohospodárstva:

— do 100 % nákladov v oblasti vzdelávania, školenia poľnohospodárov, poradenských služieb, organizácie fór, súťaží, výstav, trhov, publikácií, katalógov, internetových stránok a na financovanie nahradenia poľnohospodára v čase jeho neprítomnosti. Pomoc sa poskytuje vo forme subvencovaných služieb a nesmie zahŕňať priame peňažné platby poľnohospodárskym výrobcom

Dátum implementácie: September 2007 (prípadne deň začatia platnosti predpisu)

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci: Podpora SME

Prehľad článkov nariadenia (ES) č. 1857/2006 a oprávnené výdavky: Kapitola II. návrhu predpisu o poskytovaní štátnej pomoci na ochranu a rozvoj poľnohospodárstva, lesníctva a vidieka v obci Preddvor (Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Preddvor) zahŕňa také opatrenia, ktoré predstavujú štátnu pomoc v súlade s nasledovnými článkami nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16.12.2006, s. 3):

článok 4: Investície do poľnohospodárskych podnikov,

článok 5: Zachovanie tradičnej krajiny a budov,

článok 12: Pomoc na platby poistného,

článok 13: Pomoc na preparcelovanie pozemku,

článok 15: Udelenie technickej pomoci v poľnohospodárskom sektore

Príslušné odvetvia hospodárstva: Poľnohospodárstvo

Názov a adresa orgánu poskytujúceho pomoc:

Občina Preddvor Dvorski trg 10 SLO-4205 Preddvor

Internetová stránka: http://www.preddvor.si/uradno_glasilo/objave2007/052007.pdf

Ďalšie informácie: Pomoc na platby poistného na poistenie zasiatych plodín a plodov zahŕňa nasledujúce nepriaznivé poveternostné udalosti, ktoré možno prirovnať k prírodným katastrofám: jarné vymrznutie, krupobitie, úder blesku, požiar, ktorý je následkom úderu blesku, víchrica a záplavy.

V predpisoch obce sú splnené požiadavky nariadenia (ES) č. 1857/2006 týkajúce sa opatrení, ktoré bude vykonávať obec, a ustanovenia všeobecných predpisov (postup pred poskytnutím pomoci, kumulácia, transparentnosť a kontrola pomoci)

Miran ZADNIKAR

starosta obce Preddvor

Číslo pomoci: XA 290/07

Členský štát: Spojené kráľovstvo

Región: Wales

Názov schémy štátnej pomoci alebo názov podniku prijímajúceho individuálnu štátnu pomoc: Light Lamb Welfare Disposal Scheme

Právny základ: Section 1 of the Welsh Development Agency Act 1975 and sections 70 and 71 of the Government of Wales Act 2006

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Rok: Október 2007-január 2008

Výdavky: Do 10 000 000 GBP

Maximálna intenzita pomoci: Pomoc bude obmedzená na straty spôsobené chorobou, ktorej ohnisko bolo formálne uznané verejnými orgánmi a nepresiahne 100 % nákladov v súvislosti s riešením požiadaviek tejto schémy

Dátum implementácie:

Trvanie schémy štátnej pomoci alebo individuálnej štátnej pomoci: Schéma sa bude realizovať desať týždňov a uzatvorí sa 4. januára 2008

Účel pomoci: Schéma štátnej pomoci na zabezpečenie likvidácie ľahkých jahniat bude k dispozícii poľnohospodárom vo Walese, ktorí čelia problémom so starostlivosťou o zvieratá dôsledkom vývozných reštrikcií uvalených po vypuknutí choroby slintačky a krívačky v Spojenom kráľovstve. Producenti budú zodpovední za prepravu oprávnených zvierat (teda ľahkých jahniat so živou hmotnosťou 25 kg alebo menej) na zberné miesta. Prevádzkovatelia zaplatia za oprávnené zvieratá 15 GBP na hlavu. Zvieratá nevstúpia do ľudského potravinového reťazca. Po zabití budú následne mŕtve telá zvierat prevezené na likvidáciu. Na poskytovanie týchto služieb v mene waleskej vlády sa použije výberové konanie. Toto je v súlade s článkom 10 nariadenia (ES) č. 1857/2006, podľa ktorého musí byť pomoc obmedzená na straty spôsobené chorobami, ktorých ohnisko bolo formálne uznané verejnými orgánmi

Oprávnené náklady: V rámci schémy štátnej pomoci na zabezpečenie likvidácie ľahkých jahniat sa prevádzkovateľom zberných miest vyplatí celkovo 15 GBP na hlavu za každé oprávnené zviera. Prevádzkovateľom sa navyše zaplatí za služby týkajúce sa zberu, zabitia, prepravy, spracovania a spálenia, pričom tieto náklady budú stanovené na základe výberového konania. Toto je v súlade s článkom 10 nariadenia (ES) č. 1857/2006, podľa ktorého hrubá intenzita pomoci nesmie presiahnuť 100 % a pomoc má kompenzovať stratu príjmu v dôsledku karanténnych povinností

Príslušné odvetvia hospodárstva: Schéma sa vzťahuje na sektor ľahkých jahniat v rámci odvetvia poľnohospodárstva vo Walese

Názov a adresa orgánu poskytujúceho pomoc:

Welsh Assembly Government Cathays Park Cardiff CF10 3NQ United Kingdom

Kontakt: Rory O'Sullivan

Tel. (44) 292 80 13 32

e-mail: rory.o'sullivan@wales.gsi.gov.uk

Internetová stránka: Podrobnosti o schéme sú na stránke

http://new.wales.gov.uk/topics/environmentcountryside/countryside_policy/farming/light_lamb_disp_scheme/?lang=en

Podpísané a datované v mene Ministerstva životného prostredia, výživy a vidieckych záležitostí (príslušný orgán Spojeného kráľovstva)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Číslo pomoci: XA 291/07

Členský štát: Spojené kráľovstvo

Región: England

Názov schémy štátnej pomoci alebo názov podniku prijímajúceho individuálnu štátnu pomoc: Foot and Mouth Disease Hill Farm Scheme

Právny základ: Section 8 (Miscellaneous Provisions) Agriculture Act 1963

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Rok: 23. október 2007-31. marec 2008

Výdavky: 10 000 000 GBP

Maximálna intenzita pomoci: Schéma má za cieľ poskytnúť maximálnu intenzitu pomoci vo výške 100 %. Pomoc bude obmedzená na straty spôsobené chorobou, ktorej ohnisko bolo formálne uznané verejnými orgánmi, konkrétne v súvislosti so stratami z dôvodu karanténnych povinností

Dátum implementácie:

Trvanie schémy štátnej pomoci alebo individuálnej štátnej pomoci:: Schéma poskytne jednorazovú platbu oprávneným poľnohospodárom v horských oblastiach. Platby budú vypočítané a uskutočnené do 31. marca 2008

Účel pomoci: Pomoc malým a stredným poľnohospodárom v horských oblastiach s extenzívnym chovom ovcí a hovädzieho dobytka v Anglicku, ktorí boli ako skupina obzvlášť znevýhodnení v rámci štátnych reštrikcií pohybu a vývozu uplatnených v dôsledku choroby slintačky a krívačky. Títo poľnohospodári sa vo veľkej miere spoliehajú na presuny oviec v tomto čase, keďže jesenné dobytčie trhy a vývoz tvoria značnú časť ich ročných príjmov a ich finančná situácia utrpela vážne škody.

Tento účel pomoci je v súlade s článkom 10, odsek 2 písm. a) ii) nariadenia (ES) č. 1857/2006, podľa ktorého sa pomoc vyplatí za stratu príjmu v dôsledku karanténnych povinností pre choroby, ktorých ohnisko bolo formálne uznané verejnými orgánmi

Oprávnené náklady: Naše súčasné najpresnejšie odhady ekonomických nákladov spojených s chorobou slintačky a krívačky pre sektor chovu hospodárskych zvierat od 3. augusta predstavujú 103 mil. GBP a očakáva sa ich ďalší rast. Celkový rozpočet na túto schému bude 10 mil. GBP a individuálne platby oprávneným poľnohospodárom sa vypočítajú v pomere k veľkosti ich podniku.

Ciele tejto schémy sú v súlade článkom 10 nariadenia (ES) č. 1857/2006, v ktorom sa uvádza, že hrubá intenzita pomoci nesmie presiahnuť 100 % a pomoc slúži na kompenzáciu straty príjmu v dôsledku karanténnych povinností

Príslušné odvetvia hospodárstva: Schéma sa vzťahuje na stredné a malé podniky v sektore chovu hospodárskych zvierat v horských oblastiach v rámci odvetvia poľnohospodárstva v Anglicku, ktoré dostali platbu v roku 2007 v rámci schémy pre znevýhodnené oblasti v Anglicku (príspevok pre hospodárstva v horských oblastiach v roku 2007)

Názov a adresa orgánu poskytujúceho pomoc:

Department for Environment, Food and Rural Affairs Nobel House 17 Smith Square London SW1P 3JR United Kingdom

Internetová stránka: http://www.defra.gov.uk/animalh/diseases/fmd/movements/hillfarmers.htm

Podpísané a datované v mene Ministerstva životného prostredia, výživy a vidieckych záležitostí (príslušný orgán Spojeného kráľovstva)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom